Mpalakazi 08, 2019Odokotela abakhalala umsebenzi eZimbabweOdokotela bathi kungamanga ukuthi baphiwa imali ngezinye inhlanganiso ezibakhuthaza ukuthi bakhalale umsebenzi.Bathi kulabanye abantu abayenga uMongameli Emmerson Mnangagwa otshele abalandeli bebandla leZanu PF ngoMgqibelo ukuthi odokotela abakhalala umsebenzi bathola imali kunhlanganiso angaziqambanga ngamabizo.Odokotela abathuthukayo abedlula amakhulu amane abakhalala umsebenzi ngoMpandula bekhonona ngeholo eliphansi sebaxotshwa imisebenzi nguhulumende othi bayazenzisa. Asebahlala isikhathi eside ezibhedlela zikahulumende labo sebekhalala umsebenzi bekhonona ngokukhahlanyezwa kwabasathuthukayo.UDokotela Mthabisi Bhebhe, okunhlanganiso yeZimbabwe Hospital Doctors Association, ukhuluma ngodaba lolu langemibiko ethi inhlanganiso yeHigher Life Foundation ifisa ukuthi babuyele emsebenzini kusasa ukwenzela ukunceda abantu ngekhefu leKhisimusi.Asenelisanga ukukhuluma ngodaba lolu loDokotela Paulinus Sikosana, umngcinisihlalo weHealth Service Board, eqhatsha odokotela. SIyehlulekile njalo ukukhuluma leziphathamandla zikahulumende.
